paragraph_text: mini|desno|Službena oznaka Olimpijskog komiteta Slovenije (OKS-a). Olimpijski komitet Slovenije (slovenski: Olimpijski Komite Slovenije - Združenje športnih zvez, skraćeno OKS) krovna je organizacija olimpijskog športa u Sloveniji i najvažniji športski savez te zemlje. Utemeljen je 15. listopada 1991. s ciljem promicanja i održavanja športa na svim razinama društvenog, političkog i kulturnog života Slovenije i novčano potpomoganje razvoja svih športova. OKS službeno je primljen kao član Međunaordnog olimpijskog odbora 17. siječnja 1992., čime je slovenskim športašima omogućen nastup na Zimskim olimpijskim igrama 1992. u Francuskoj.